Að fjalla um pólitískar árásir á stjórnmálamann án þess að taka pólitísku breytuna með í reikninginn er að sjálfsögðu siðferðilega ámælisvert . Í Spegli ríkisútvarpsins var föstudaginn 6. október rætt við Henry Alexander Henrysson , sérfræðing hjá Siðfræðistofnun Háskóla Íslands . Þar áréttaði hann þá skoðun að kjörinn fulltrúi gengi inn í ákveðinn siðferðilegan veruleika sem fylgdi hlutverkinu . Máli hans og athafnafrelsi og margvíslegum réttindum fylgdu ákveðnar kvaðir . Allt er þetta satt og rétt . Sérfræðingurinn og fréttamaðurinn létu þess þó ógetið að með því að ganga inn á þetta svið yrði einnig til „ veiðileyfi “ á þennan einstakling . Ýmsir teldu réttmætt að ráðast á hann , ekki vegna siðferðilegra sjónarmiða , þótt þeir færðu það oft í þann búning , heldur vegna flokkspólitískra hagsmuna . Að fjalla um pólitískar árásir á stjórnmálamann án þess að taka pólitísku breytuna með í reikninginn er að sjálfsögðu siðferðilega ámælisvert . Skautað var fram hjá þessum þætti í samtalinu sem birtist í Speglinum föstudaginn 6. október af því að það kippir grundvellinum í raun undan boðskapnum sem miðaði að því að varpa skugga á stjórnmálamenn . Í þessu tilviki vegna árása á Bjarna Benediktsson í Stundinni sem varð tilefni uppsláttar í fréttum ríkisútvarpsins fyrr þennan sama dag . Væri uppslátturinn settur í réttan pólitískan búning væri einhliða birting á honum í ríkisútvarpinu lögbrot . Í upphafi samtalsins við siðfræðinginn sagði Arnar Páll Hauksson fréttamaður að fréttastofan hefði rætt uppslátt Stundarinnar við nokkra lögmenn sem hefðu ekki talið að um lögbrot að ræða . Úr því að ekki var unnt að réttlæta málið með vísan til lögbrots ákvað fréttastofan að leita til siðfræði-sérfræðings . Fréttastofan kaus ekki að ræða málið frá þeim sjónarhóli sem skýrði það best : þeim pólitíska . Í sama Spegli þennan dag birtist raunar pólitísk hlið málsins þegar birtur var kafli úr ræðu Loga Einarssonar , formanns Samfylkingarinnar , þar sem hann nýtti sér Stundina sér til framdráttar og taldi það sæma flokki sínum vel að gera málstað hennar að sínum . Logi boðaði einnig að ekki ætti að láta lög og reglur alltaf ráða ákvörðunum á stjórnmálavettvangi heldur einhver önnur óljós sjónarmið í sérstökum málum . Í hádegi föstudags 6. október var fjölmennt málþing í Háskólanum í Reykjavík ( HR ) í tilefni af útgáfu á afmælisriti til heiðurs Jóni Steinari Gunnlaugssyni lögmanni sjötugum . Arnar Þór Jónsson , lektor í lögfræði við HR , varaði einmitt í erindi sínu við sjónarmiðum á borð við þau sem Logi boðaði . Arnar Þór benti á að það væri stutt skref frá stjórnmálum til lagasetningar og teldu stjórnmálamenn að stundartilfinningar ættu að ráða lagasetningu í stað þess að menn gætu treyst á fyrirsjáanleika , yfirsýn og yfirvegun væri hætta á ferðum .